Document ID: /roh_data/filtered/Billingualer_Corpus_interleaved-de-rm.jsonl.gz/358

This is a text translated from German to Rumantsch Grischun.
Fussball am Internationalen Flüchtlingstag 2000

Am diesjährigen Flüchtlingstag am 17. Juni finden Turniere zwischen Asyl Suchenden und Schweizer Fussballclubs statt.

In Zusammenarbeit mit dem Schweizerischen Fussballverband werden dieses Jahr in der ganzen Schweiz Freundschaftsspiele zwischen lokalen Fussballclubs und Flüchtlingsmannschaften organisiert. Diese sportlichen Begegnungen sollen ein Zeichen des Miteinanders setzen und eine Brücke zwischen Einheimischen und Flüchtlingen bauen.

In Graubünden werden insgesamt drei Fussballturniere zwischen Asyl Suchenden und Clubs der vierten Liga ausgetragen. So findet am Samstag, 17. Juni 2000, um 16 Uhr auf dem Fussballplatz in Schluein ein Turnier mit allen Clubmannschaften des FC Schluein statt, in die Asyl Suchende aus den Durchgangszentren Sedrun, Schluein und Ruein integriert werden. Der FC Landquart stellt sich einem Freundschaftsspiel gegen die Mannschaft der Durchgangszentren Schiers-Maienfeld-Landquart. Anpfiff auf dem Fussballplatz Malans-Karlihof ist um 16 Uhr.

Neben diesen sportlichen Anlässen ist die Asylorganisation Graubünden zudem wie jedes Jahr mit einem Stand auf dem Churer Martinsplatz vertreten. Geboten werden Spezialitäten aus verschiedenen Kulturen, die von den Bewohnerinnen und Bewohnern des Durchgangszentrums Foral zubereitet werden. Eine Fotodokumentation soll den Besucherinnen und Besuchern die Erfahrungswelt von Flüchtlingen näher bringen.

Gremium: Sozialamt Graubünden

Quelle: dt Sozialamt Graubünden

Data: 13.06.2000

Ballape a chaschun dal di internaziunal dals fugitivs 2000

A chaschun dal di dals fugitivs ils 17 da zercladur han lieu turniers tranter requirents d'asil e clubs svizzers da ballape.

En collavuraziun cun l'associaziun svizra da ballape vegnan organisads quest onn gieus amicabels en l'entira Svizra tranter clubs locals da ballape ed equipas da fugitivs. Questas scuntradas da sport duain metter in signal e far punts tranter ils indigens ed ils fugitivs.

En il Grischun vegnan organisads en tut trais turniers da ballape tranter requirents d'asil e clubs da quarta lia. Uschia han lieu sonda, ils 17 da zercladur 2000, a las 16.00 sin la plazza da ballape da Schluein in turnier cun tut las equipas dal club dal CB Schluein, en las qualas vegnan integrads requirents d'asil da las dimoras transitorias da Sedrun, Schluein e Rueun. Il FC Landquart sa metta en in gieu amicabel encunter l'equipa da las dimoras transitorias da Schiers- Maiavilla-Landquart. Il gieu sin la plazza da ballape Malans-Karlihof cumenza a las 16.00.

Ultra da questas occurrenzas da sport è l'organisaziun d'asil dal Grischun er represchentada sco mintg'onn cun in stan a la plazza da Martin a Cuira. Offridas vegnan spezialitads da las differentas culturas che vegnan preparadas da las abitantas e dals abitants da las dimoras transitorias. Ina documentaziun da fotografias duai far enconuschent a las visitadras ed als visitaders il mund dals fugitivs.

Gremi: uffizi dal servetsch social dal Grischun

Funtauna: rg uffizi dal servetsch social dal Grischun

Data: 13.06.2000